open-index/open-wikipedia-markdown huggingface dataset:
Κουρσάρος

**Κουρσάρος** ονομαζόταν κατά τον Μεσαίωνα και τους πρώτους αιώνες της σύγχρονης εποχής, ο ιδιώτης που σε περίοδο πολέμου λάμβανε από τις νόμιμες αρχές ενός κράτους το δικαίωμα να λαφυραγωγεί εμπορικά πλοία που έφεραν εχθρική σημαία. Η πράξη της λαφυραγώγησης υπ' αυτές τις συνθήκες ονομαζόταν **κούρσα**, όπως και τα λάφυρα.

Η λέξη προέρχεται από το γαλλικό *corsaire* που σε ελεύθερη μετάφραση σήμαινε «αυτός που διαθέτει άδεια καταδρομής» (lettre de course) - στα αγγλικά οι αντίστοιχοι όροι ήταν *privateer* και *letter of marque*. Η άδεια δινόταν μόνο από επίσημο κρατικό φορέα και συνήθως όριζε συγκεκριμένη χρονική διάρκεια ισχύος της, τις περιοχές όπου επιτρεπόταν η δράση, την εθνικότητα των πλοίων που μπορούσαν να «κουρσευθούν» και - το σημαντικότερο - το ποσοστό της λείας που θα έπρεπε να αποδοθεί από τον κουρσάρο στο κράτος, τον βασιλιά ή το φορέα που την εξέδωσε.

Με τη σημερινή ματιά ο κουρσάρος ήταν πειρατής με κρατική υποστήριξη, όμως κατά το παρελθόν η κούρσα αποτέλεσε μια πολύ διαδεδομένη και νόμιμη πρακτική. Αξιοποιώντας την, ένα κράτος μπορούσε να προκαλεί προβλήματα στο εμπόριο και τον ανεφοδιασμό του εχθρού χωρίς να απασχολεί το πολεμικό ναυτικό του, καθώς και να αποκομίζει λάφυρα (πλοία, πολύτιμα μέταλλα, εμπορεύματα) ως ποσοστό. Εάν πάλι κάποια προσπάθεια αποτύγχανε, το οικονομικό και ανθρώπινο κόστος δεν θα το επωμιζόταν ο στρατός, αλλά ο ιδιώτης που τη χρηματοδότησε.

Ιδιαίτερα στον ανταγωνισμό των μεγάλων ευρωπαϊκών δυνάμεων για την Καραϊβική μεταξύ 16ου-18ου αιώνα, η κούρσα αποτέλεσε σημαντικό ρυθμιστικό παράγοντα των ισορροπιών. Δεδομένου ότι ισχυρό στόλο διέθετε μόνο η Ισπανία, οι υπόλοιποι στράφηκαν σε ιδιώτες για να ανακόψουν την κυριαρχία της - έτσι έχουν μείνει στην ιστορία διαβόητοι κουρσάροι όπως οι Άγγλοι Σερ Φράνσις Ντρέικ, Τζων και Ρίτσαρντ Χώκινς, ο Ουαλός Χένρι Μόργκαν, ο Γάλλος Ζαν Μπαρτ ή ο Φεροέζος Μάγκνους Χάινασον. Επίσης κατά την Αμερικανική Επανάσταση (1775 έως 1783), πολλές εξεγερμένες πολιτείες επέτρεψαν σε ιδιώτες να κουρσεύουν πλοία των Βρετανών ή άλλων πολιτειών που υποστήριζαν τη βρετανική εξουσία - ο αριθμός τους υπολογίζεται κοντά στους 55.000 άνδρες.

Οι κουρσάροι τέθηκαν εκτός νόμου κατά το Διεθνές Δίκαιο με τη Διακήρυξη των Παρισίων (1856), με την οποία οι Μεγάλες Δυνάμεις της εποχής θέσπισαν νέους κανόνες στη Ναυσιπλοΐα και στο μεταξύ τους ανταγωνισμό. Εκεί συμφωνήθηκε η αμοιβαία κατάργηση της κούρσας ως θεσμού απόσπασης λείας στο διηνεκές.

## Εξωτερικοί σύνδεσμοι


Κατηγορία:Πολεμικά επαγγέλματα
Αριθμοί οξείδωσης των χημικών στοιχείων

Αυτός είναι ένας κατάλογος των αριθμών οξείδωσης (εξαιρουμένων των μη ακέραιων τιμών) όλων των γνωστών χημικών στοιχείων. Οι πιό συνηθισμένοι αριθμοί οξείδωσης σημειώνονται με **έντονα** γράμματα.
Ο αριθμός οξείδωσης 0 που έχουν όλα τα στοιχεία σε ελεύθερη κατάσταση αντιπροσωπεύεται από το σύμβολο του στοιχείου.

Η παρακάτω εικόνα χρησιμοποιήθηκε από τον Irving Langmuir το 1919 σε μία από τις πρώτες μελέτες του σχετικά με τον κανόνα της οκτάδας. Η περιοδικότητα του αριθμού οξείδωσης ήταν μιά από τις ενδείξεις που οδήγησαν τον Langmuir στο να διατυπώσει τον κανόνα..

:700px

Κατηγορία:Χημεία
Κατηγορία:Ηλεκτροχημεία
Μορδοβία

Η **Δημοκρατία της Μορδοβίας** (ρωσικά: Респу́блика Мордо́вия, Μόκσα/Έρζυα: Мордовия Республикась, *Mordovija Respublikaś*) ή **Μορντβίνια** είναι ένα ομοσπονδιακό υποκείμενο της Ρωσίας (μια δημοκρατία). Η ευθεία απόδοση του ονόματος της Δημοκρατίας στα λατινικά είναι είναι *Respublika Mordoviya,* δηλαδή Ρεσμπούμπλικα Μορντόβιγια. Το διοικητικό της κέντρο είναι η πόλη της Σαράνσκ (297.415 κάτοικοι - απογρ. 2010). Σύμφωνα με την απογραφή του 2010, ο πληθυσμός της δημοκρατίας ήταν 834.755 κάτοικοι. Οι Ρώσοι (53.4%) και οι Μορδβίνοι (40.0%) αποτελούν την πλειοψηφία του πληθυσμού. 

## Γεωγραφία
Η δημοκρατία βρίσκεται στο ανατολικό μέρος της Πεδιάδας της Ανατολικής Ευρώπης στη Ρωσία. Το δυτικό τμήμα της δημοκρατίας βρίσκεται στην πεδιάδα Οκά-Ντον. Τα ανατολικά και κεντρικά μέρη της περιφέρειας βρίσκονται στην Ανύψωση του Βόλγα.
* *Έκταση*: 26,200 τετραγωνικά χιλιόμετρα (10,100 τετραγωνικά μίλια)
* *Σύνορα*:
** *Εσωτερικά*: Περιφέρεια Νίζνι Νόβγκοροντ (στα βόρεια), Δημοκρατία της Τσουβασίας (στα ανατολικά-βορειοανατολικά), Περιφέρεια Ουλιάνοφσκ (στα ανατολικά-νοτιοανατολικά), Περιφέρεια Πένζα (στα νότια-νοτιοδυτικά), Περιφέρεια Ριαζάν (στα δυτικά-βορειοδυτικά)
* *Υψηλότερο σημείο*: 324 μέτρα (1,063 πόδια) (στη διαδρομή του δρόμου από το Μπολσόι Μαρέσεφ με τους δρόμος προς το Μοκσαλέι, το Πιαϊγκιλέι και το Πιτσέουρι)

### Ποταμοί
Υπάρχουν 114 ποταμοί στη δημοκρατία. Στους κύριους ποταμούς περιλαμβάνονται οι ακόλουθοι:
* Ποταμός Αλατίρ (Έρζυα: Ρατόρ)
* Ποταμός Ισσά
* Ποταμός Μόκσα
* Ποταμός Σάτις
* Ποταμός Σίβιν
* Ποταμός Σουρά
* Ποταμός Βαντ

### Λίμνες
Υπάρχουν περίπου 500 λίμνες στη δημοκρατία. 

### Φυσικές πηγές
Στις φυσικές πηγές περιλαμβάνεται η τύρφη, το μεταλλικό νερό και άλλες.

### Κλίμα
Το κλίμα είναι ηπειρωτικό. 
* *Μέση θερμοκρασία Ιανουαρίου*: −11 °C (12 °F)
* *Μέση θερμοκρασία Ιουλίου*: +19 °C (66 °F)
* *Μέση ετήσια [[Βροχή|βροχόπτωση]]*: 500 χιλιοστά (20 ίντσες)

## Ιστορία
Η περιοχή της Μορδοβίας κατοικείται από τη Νεολιθική Εποχή. Οι Φινο-Ουγγρικοί Μορδβίνοι αναφέρονται σε γραπτές πηγές τον 6ο αιώνα. Αργότερα, οι Μορδβίνοι επηρεάστηκαν από τη Βουλγαρία του Βόλγα και το Κράτος των Ρως. Οι Μορδβίνοι πρίγκιπες επιτέθηκαν μερικές φορές στη Μουρόμα και στη Βουλγαρία του Βόλγα, και συχνά λεηλατούσαν αυτές τις περιοχές.

## Παραπομπές


## Εξωτερικοί σύνδεσμοι
* 
*  


Κατηγορία:Κράτη και εδάφη ρωσικής επίσημης γλώσσας
Κατηγορία:Περιοχές της Ευρώπης πολλαπλών επίσημων γλωσσών
Κατηγορία:Δημοκρατίες της Ρωσίας
FX Life

Το **FX Life** (πρώην *Fox Life*) είναι ελληνικό συνδρομητικό τηλεοπτικό κανάλι που ανήκει στη Fox Networks Group, το οποίο ξεκίνησε την 1η Δεκεμβρίου 2008. Το δίκτυο εκπέμπει επίσης στην Κύπρο, από τις 15 Οκτωβρίου 2012.

Οι πιο διάσημες και πολυβραβευμένες ξένες σειρές παίζουν σε πρώτη προβολή, 24 ώρες το 24ωρο, 7 μέρες την εβδομάδα. Το πρόγραμμα του FX Life, στις χώρες που έχει παρουσία, αποτελείται από διεθνείς και τοπικές παραγωγές σειρών με στόχο την ψυχαγωγία υψηλού επιπέδου σεβόμενο πάντα τις ανάγκες του κοινού. Κωμωδίες, κοινωνικές, δραματικές και αισθηματικές σειρές πρώτης προβολής, reality & lifestyle shows καθώς και σειρές μυστηρίου και περιπέτειες συνιστούν το πρόγραμμά του καναλιού.

Περιλαμβάνοντας τα πιο επιτυχημένα τηλεοπτικά προγράμματα διεθνώς, το FX Life θεωρείται ένα από τα αγαπημένα κανάλια γυναικών, αλλά και ανδρών, στις χώρες που εκπέμπει.

Στις 15 Μαρτίου 2023, η The Walt Disney Company αφαίρεσε τη λέξη Fox από το όνομα του καναλιού και λόγω αυτού, τόσο το Fox όσο και το Fox Life έγιναν FX και FX Life αντίστοιχα, προκειμένου να αποφευχθεί η σύγχυση με την Fox Corporation και για να αποφευχθεί η κατοχή του εμπορικού σήματος Star στην Ελλάδα ως άλλου μη συνδεδεμένου καναλιού, που είναι το ελεύθερο ιδιωτικό πανελλαδικό.

## Πρόγραμμα
### Σειρές που προβάλλονται
*Body Of Proof
*Cougar Town
*Once Upon A Time
*Criminal Minds
*Desperate Housewives
*Glee
*Grey's Anatomy
*Happy Endings
*How to Get Away with Murder
*Make It or Break It
*Melissa & Joey
*Modern Family
*Private Practice
*Raising Hope
*Scrubs
*The Gates
*The Listener
*The Simpsons

### Σειρές που έχουν ολοκληρωθεί
*Brothers & Sisters
*Day Break
*Dirt
*Dirty Sexy Money
*Ellen
*Eli Stone
*Ghost Whisperer
*Huge
*Kevin Hill
*Mental
*October Road
*Pepper Dennis
*Raising the bar
*Rita Rocks
*Samantha Who?
*Scoundrels
*Surviving Suburbia
*The Ex List
*Ugly Betty
*Valentine
*Will and Grace
*What About Brian
*Who Do You Think You Are?
*Castle

### Εκπομπές Reality
*VH1: All Access
*Fabulous Life of
*Hollywood Magazine
*Hollywood Reporter
*Jamie Oliver's Food Revolution
*Jamie's 30 Minute Meals
*Kirstie Alley's Big Life
*Made in Hollywood
*Nicole Kidman: Girl from Oz
*Red Carpet Reporter
*Samantha Brown: Passport to China
*Samantha Brown: Passport to Great Weekends
*Spain on the Road Again
*Studio Portraits
*Tabatha's Salon Takeover
*The Delicious Miss Dahl
*The Rachel Zoe Project
*Tim Gunn's Guide to Style
*Tough Love
*True Beauty
*Work of Art: The Next Great Artist
*Masterchef U.S.

## Λογότυπα

## Παραπομπές


## Εξωτερικοί σύνδεσμοι
*FX Channel επίσημη ελληνική ιστοσελίδα

Κατηγορία:Τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Grey's Anatomy

Το ***Grey's Anatomy*** (ελληνικός τίτλος: *Μαθήματα Ανατομίας*) είναι αμερικανική δραματική ιατρική τηλεοπτική σειρά. Μεταδόθηκε στο ABC και χρησιμοποιήθηκε για την αντικατάσταση της σειράς *[[Boston Legal]]* στις 27 Μαρτίου του 2005. Ο τίτλος της σειράς είναι βασισμένος στο κλασικό ιατρικό βιβλίο *Η Ανατομία του Γκρέι* (*Gray's Anatomy*). Η σειρά εστιάζει στη ζωή της Δρ. Μέρεντιθ Γκρέι, την οποία υποδύεται η Έλεν Πομπέο, που άρχισε την καριέρα της ως χειρουργός στο φανταστικό νοσοκομείο Seattle Grace στο Σιάτλ της Ουάσινγκτον.

Το *Grey's Anatomy* έχει γνωρίσει μεγάλη κριτική επιτυχία, συγκεντρώνοντας μεταξύ άλλων δύο Χρυσές Σφαίρες (Καλύτερης δραματικής σειράς 2007 και καλύτερης δεύτερης γυναικείας ερμηνείας 2006), καθώς και δύο Βραβεία Έμμυ (Καλύτερου casting 2006 και καλύτερης δεύτερης γυναικείας ερμηνείας 2007), με αποτέλεσμα να είναι η πιο επιτυχημένη ιατρική σειρά όλων των εποχών.

Στις 20 Απριλίου του 2018, η σειρά ανανεώθηκε από το ABC για 15ο κύκλο. Έτσι έγινε η μακροβιότερη ιατρική σειρά στην ιστορία παίρνοντας τον τίτλο από τον προηγούμενο κάτοχο το *[[Στην Εντατική|ER]]* (1994-2009) με συνολικά 331 επεισόδια σε διάρκεια 15 κύκλων.

Η σειρά, όπως ανακοινώθηκε από το ABC στις 10 Μαΐου 2019, πρόκειται να συνεχιστεί για 2 ακόμη κύκλους (16-17). Ο 16ος κύκλος έκανε πρεμιέρα στις 27 Σεπτεμβρίου 2019 στις ΗΠΑ και, στην Ελλάδα, από τις 2 Οκτωβρίου μέσω του συνδρομητικού καναλιού FOX Life.

Στην Ελλάδα, έχουν προβληθεί οι περισσότεροι κύκλοι της σειράς, αρχικά μέσω του ANT1, μετέπειτα στο Μακεδονία TV, προσωρινά στο Alter και στον ΣΚΑΪ. Τα τελευταία χρόνια, η σειρά προβάλλονταν από τη συχνότητα του Alpha. Τώρα η σειρά προβάλλεται από το Μακεδονία TV

Το χρονικό διάστημα Νοέμβριος - Δεκέμβριος 2019, μεταδιδόταν ο 15ος κύκλος της σειράς, σε Α' τηλεοπτική προβολή.

Από τις 22 Ιουνίου 2020, προβάλλεται σε Α' τηλεοπτική μετάδοση ο 16ος κύκλος.

Στις 30 Σεπτεμβρίου 2021 έκανε πρεμιέρα ο 18ος κύκλος της σειράς, ενώ έχει ήδη δοθεί έγκριση για 19ο κύκλο.

## Καστ και χαρακτήρες

### Τρέχοντες συντελεστές

### Πρώην συντελεστές

## Επισκόπηση

## Spin-offs
* *[[Private Practice]]* (2007 - 2013)
* *[[Station 19]]* (2018 - 2024)

## Webisodes

* *Seattle Grace: On Call*
* *Seattle Grace: Message of Hope*
* *Grey's Anatomy: B-Team*

## Παραπομπές


## Εξωτερικοί σύνδεσμοι
* ''Grey's Anatomy'' στην ιστοσελίδα του ABC

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της ShondaLand
Κατηγορία:Τηλεοπτικές σειρές των ABC Studios
Κατηγορία:Δραματικές σειρές
Κατηγορία:Τηλεοπτικές σειρές της American Broadcasting Company
Πρωτάθλημα ποδοσφαίρου Μαυροβουνίου

Το ** Πρωτάθλημα ποδοσφαίρου Μαυροβουνίου** (μαυροβουνιακά: *Prva crnogorska fudbalska liga*), που αναφέρεται ως **Meridianbet 1. CFL** για χορηγικούς λόγους, διοργανώνεται από την Ποδοσφαιρική Ομοσπονδία της χώρας. Ξεκίνησε τη σεζόν 2006-07 και αποτελεί την κορυφαία ποδοσφαιρική διοργάνωση στο Μαυροβούνιο. Παλιότερα οι ομάδες της χώρας μετείχαν στο Πρωτάθλημα ποδοσφαίρου Γιουγκοσλαβίας ως το 1992-93 και στο Πρωτάθλημα ποδοσφαίρου Σερβίας και Μαυροβουνίου (Γιουγκοσλαβικής Ομοσπονδίας) από το 1993-94 ως το 2005-06.

Στα πρωταθλήματα της ενιαίας Γιουγκοσλαβίας ποτέ δεν είχε κατακτήσει τον τίτλο ομάδα από το Μαυροβούνιο, παρά το ότι δύο σύλλογοι της χώρας είχαν σταθερή παρουσία στην ανώτερη κατηγορία για πολλά χρόνια: η ΦΚ Μπούντουτσνοστ από την πρωτεύουσα Ποντγκόριτσα (πρώην Τίτογκραντ από το 1946 ως το 1992) και η ΦΚ Σούτγιεσκα Νίκσιτς.

## Ομάδες της σεζόν 2024/2025
*ΦΚ Αρσενάλ Τίβατ, Τίβατ
*ΦΚ Γεντίνστβο Μπιέλο Πόλιε, Μπιέλο Πόλιε]
*ΦΚ Γέζερο Πλαβ, Πλαβ
*ΦΚ Μόρναρ, Μπαρ
*ΦΚ Μπόκελ, Κότορ
*ΦΚ Μπούντουτσνοστ Ποντγκόριτσα, Ποντγκόριτσα
*ΦΚ Ντέσιτς Τούζι, Τούζι
*ΦΚ Οτράντ-Ολίμπικ, Ούλτσιν
*ΟΦΚ Πέτροβατς, Πέτροβατς να Μόρου
*ΦΚ Σούτιεσκα Νίκσιτς, Νίκσιτς
## Πρωταθλητές

* 2006-07: ΦΚ Ζέτα
* 2007-08: Μπούντουτσνοστ
* 2008-09: ΦΚ Μόγκρεν
* 2009-10: Ρουντάρ
* 2010-11: ΦΚ Μόγκρεν
* 2011-12: Μπούντουτσνοστ
* 2012-13: Σούτιεσκα
* 2013-14: Σούτιεσκα
* 2014-15: Ρούνταρ
* 2015-16: Μλάντοστ
* 2016-17: Μπούντουτσνοστ
* 2017-18: Σούτιεσκα
* 2018-19: Σούτιεσκα
* 2019-20: Μπούντουτσνοστ
* 2020-21: Μπούντουτσνοστ
* 2021-22: Σούτιεσκα
* 2022-23: Μπούντουτσνοστ
* 2023-24: Ντέσιτς
* 2024-25: Μπούντουτσνοστ

## Σύνολο τίτλων

Μαυροβουνιο
Κατηγορία:Ποδοσφαιρικές διοργανώσεις Μαυροβουνίου
Κατηγορία:Ανώτατα εθνικά ποδοσφαιρικά πρωταθλήματα
Κύπελλο Μαυροβουνίου (ποδόσφαιρο ανδρών)

Το **Κύπελλο Μαυροβουνίου** (μαυροβουνιακά: *Crnogorski fudbalski kup* / Црногорски фудбалски куп) διοργανώνεται από την Ποδοσφαιρική Ομοσπονδία της χώρας. Ξεκίνησε τη σεζόν 2006-07 και αποτελεί την κορυφαία ποδοσφαιρική διοργάνωση κυπέλλου στο Μαυροβούνιο. Παλιότερα οι ομάδες της χώρας μετείχαν στο Κύπελλο ποδοσφαίρου Γιουγκοσλαβίας ως το 1992-93 και στο Κύπελλο ποδοσφαίρου Σερβίας και Μαυροβουνίου (Γιουγκοσλαβικής Ομοσπονδίας) από το 1993-94 ως το 2005-06. 

Στις διοργανώσεις κυπέλλου της ενιαίας Γιουγκοσλαβίας ποτέ δεν είχε κατακτήσει τον τίτλο ομάδα από το Μαυροβούνιο. Μόνο η Μπούντουσνοστ από την πρωτεύουσα Ποντγκόριτσα (πρώην Τίτογκραντ από το 1946 ως το 1992) είχε αγωνιστεί δύο φορές στον τελικό: το 1977 και το 1965.

## Τελικοί

## Σύνολο τίτλων

Μαυροβουνιο
Κατηγορία:Ποδοσφαιρικές διοργανώσεις Μαυροβουνίου
Κατηγορία:Πρωταθλήματα ποδοσφαίρου ανά χώρα
Κατηγορία:Ανώτατα εθνικά ποδοσφαιρικά πρωταθλήματα
Δήμος Ασκληπιείου

400px|right|thumb|Αρχαίο θέατρο Επιδαύρου
Ο **Δήμος Ασκληπιείου** ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Επιδαύρου. Βρισκόταν στο κέντρο του νομού και συνόρευε με τους δήμους Ναυπλίου στα δυτικά, τον δήμο Μιδέας στα βόρεια, τον δήμο Επιδαύρου στα ανατολικά και τον δήμο Ασίνης στα νότια και δυτικά. Ο δήμος είχε πληθυσμό 4.804 κατοίκους σύμφωνα με την απογραφή του 2001 και καταλάμβανε έκταση 179,3 τ.χλμ.. Πρωτεύουσα του δήμου ήταν το Λυγουριό που ήταν και το μεγαλύτερο χωριό του δήμου. 

## Κυριότερα αξιοθέατα στον χώρο του δήμου
Σημαντικότερο αξιοθέατο του δήμου είναι το αρχαίο θέατρο της Επιδαύρου, το οποίο είναι από τα καλύτερα σωζόμενα αρχαία θέατρα στον ελλαδικό χώρο, διάσημο για την εξαιρετική ακουστική του. Το καλοκαίρι στο θέατρο της Επιδαύρου ανεβαίνουν θεατρικές παραστάσεις. Την περίοδο αυτή που πραγματοποιείται το Φεστιβάλ Επιδαύρου ο δήμος κατακλύζεται από επισκέπτες. Δίπλα στο αρχαίο θέατρο βρίσκεται και ο αρχαιολογικός χώρος του Ασκληπιείου με το μουσείο. Άλλο σημείο ενδιαφέροντος του δήμου είναι το μουσείο φυσικής ιστορίας, που βρίσκεται στο Λυγουριό και είναι ένα από τα καλύτερα μουσεία φυσικής ιστορίας στην Ελλάδα. 

## Δημοτικά διαμερίσματα
Ο δήμος Ασκληπιού περιλάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Ασκληπιείου Αργολίδας|Δ.δ. Ασκληπιείου]] ** [ 3.131 ]
::*  το Λυγουριό [ 2.678 ]
::*  ο Άγιος Ανδρέας [ 51 ]
::*  το Ασκληπιείο Επιδαύρου (τ. Αρχαία Επίδαυρος) [ 13 ]
::*  τα Γιαννουλαίικα [ 182 ]
::*  οι Κοκκινάδες [ 69 ]
::*  τα Σπηλεία [ 40 ]
::*  τα Σταματαίικα [ 7 ]
::*  το Χάνι Μερκούρη [ 27 ]
::*  τα Χουταλαίικα [ 64 ]
: ** [[Δημοτικό διαμέρισμα Αγίου Δημητρίου Αργολίδας|Δ.δ. Αγίου Δημητρίου]] ** [ 925 ]
::*  το Μετόχι [ 864 ]
::*  η Γκάτζια [ 61 ]
: ** [[Δημοτικό διαμέρισμα Αδαμίου Αργολίδας|Δ.δ. Αδαμίου]] ** [ 410 ]
::*  το Αδάμι [ 358 ]
::*  ο Άγιος Νικόλαος [ 8 ]
::*  η Δημοσιά [ 44 ]
: ** [[Δημοτικό διαμέρισμα Αρκαδικού|Δ.δ. Αρκαδικού]]  ** -- το Αρκαδικό [ 338 ]

## Παραπομπές


## Εξωτερικοί σύνδεσμοι
*Δήμος Ασκληπιείου Αργολίδας
*Υπουργείο εσωτερικών, δήμοι του σχεδίου Καποδίστριας 
*Φεστιβάλ Αθηνών και Επιδαύρου

Α
Πρβα Λίγκα

Το **Πρωτάθλημα ποδοσφαίρου Κροατίας** (κροατικά: *Prva hrvatska nogometna liga*), γνωστή και ως **Πρβα Λίγκα** (*MAXtv Prva Liga* για εμπορικούς λόγους), ξεκίνησε την περίοδο 1991-92 και αποτελεί την κορυφαία ποδοσφαιρική διοργάνωση στην Κροατία. Ως το 1991 οι ομάδες της χώρας μετείχαν στο Πρωτάθλημα ποδοσφαίρου Γιουγκοσλαβίας και είχαν πρωταγωνιστικό ρόλο. Ένα πρωτάθλημα Κροατίας είχε διοργανώσει και το φιλοναζιστικό καθεστώς στα χρόνια του πολέμου. Από την σεζόν 2005-06, η Ντιναμό Ζάγκρεμπ εξελίχθηκε σε μόνιμη κυρίαρχο του πρωταθλήματος αριθμώντας 11 σερί τίτλους, μέχρι να της σπάσει το σερί η Ριέκα το 2017.

## Ιστορία
### Πρωταθλήματα ναζιστικής περιόδου
Κροατικό ποδοσφαιρικό πρωτάθλημα είχε διοργανωθεί και την περίοδο 1940 ως 1944, όταν στην Κροατία είχε επικρατήσει φιλοναζιστικό καθεστώς, που είχε δημιουργήσει ένα κατ’ όνομα ανεξάρτητο κρατίδιο αποσπώντας κάποιες επαρχίες από την ενιαία Γιουγκοσλαβία, που δεν ταυτίζονται με την έκταση του σημερινού κροατικού κράτους. Εντούτοις η κροατική ομοσπονδία αναγνωρίζει εκείνα τα πρωταθλήματα. Οι ομάδες που τα κατέκτησαν ήταν οι εξής:

* 1940-41: Χάιντουκ Σπλιτ
* 1941-42: Κονκόρντια Ζάγκρεμπ
* 1942-43: Γκρατσιάνσκι Ζάγκρεμπ
* 1943-44: Δεν ολοκληρώθηκε, διότι το τελευταίο ματς μεταξύ ΧΑΤΣΚ Ζάγκρεμπ (HAŠK Zagreb) και ΣΑΤΣΚ Σαράγεβο (SAŠK Sarajevo) δεν διεξήχθη λόγω του πολέμου.

## Πρβα ΧΝΛ
thumb|130px|Λογότυπο της 1. ΧΝΛ, διοργανώτριας αρχής του πρωταθλήματος

Το πρωτάθλημα διοργανώνεται από την ένωση σωματείων επαγγελματικού ποδοσφαίρου πρώτης κατηγορίας *1. ΧΝΛ* (1. HNL) υπό την εποπτεία της Κροατικής Ποδοσφαιρικής Ομοσπονδίας (HNS).

## Πρωταθλητές Κροατίας
Το πρωτάθλημα Κροατίας μονοπωλούν δύο ομάδες: η Ντιναμό Ζάγκρεμπ (25 τίτλοι) και η Χάιντουκ Σπλιτ (6 τίτλοι). Μόνο το 2002 κατάφερε η ΝΚ Ζάγκρεμπ να σπάσει το παραπάνω δίδυμο.

## Σύνολο τίτλων

### Ανά σύλλογο

## Παραπομπές


## Εξωτερικοί σύνδεσμοι
* 

Κροατιας
Κατηγορία:Ποδοσφαιρικές διοργανώσεις Κροατίας
Κροατιας
Αναγωγή

Η λέξη **αναγωγή** μπορεί να αναφέρεται στους εξής όρους:
* χημική αναγωγή
* μαθηματική αναγωγή
* αναγωγή γράφου
Κύπελλο Κροατίας (ποδόσφαιρο ανδρών)

Το **Κύπελλο Κροατίας** (κροατικά: *Hrvatski nogometni kup*) διοργανώνεται από την Ποδοσφαιρική Ομοσπονδία της χώρας. Ξεκίνησε το 1992 και αποτελεί την κορυφαία ποδοσφαιρική διοργάνωση κυπέλλου στην Κροατία. Ως το 1991 οι ομάδες της χώρας μετείχαν στο Κύπελλο ποδοσφαίρου Γιουγκοσλαβίας και είχαν πρωταγωνιστικό ρόλο. Κροατικό κύπελλο ποδοσφαίρου είχε διοργανώσει και το φιλοναζιστικό καθεστώς στα χρόνια του πολέμου.

## Κύπελλο ναζιστικής περιόδου

Κροατικό ποδοσφαιρικό κύπελλο είχε διοργανωθεί και την περίοδο 1940-41, όταν στην Κροατία είχε επικρατήσει φιλοναζιστικό καθεστώς, που είχε δημιουργήσει ένα κατ’ όνομα ανεξάρτητο κρατίδιο αποσπώντας κάποιες επαρχίες από την ενιαία Γιουγκοσλαβία, που δεν ταυτίζονται με την έκταση του σημερινού κροατικού κράτους. Εντούτοις η κροατική ομοσπονδία αναγνωρίζει εκείνη τη διοργάνωση. Στο διπλό τελικό έπαιξαν:

* 1941: ** [[Γκρατσιάνσκι Ζάγκρεμπ]] ** - Κονκόρντια Ζάγκρεμπ: 2-2, 6-2

## Τελικοί

* **Σημείωση**: «ε.ε.γκολ»: νίκη με το επί πλέον γκολ εκτός έδρας

## Τίτλοι ανά σύλλογο

 

Κ
Κατηγορία:Ποδοσφαιρικές διοργανώσεις Κροατίας
S/2003 J 12

Ο **S/2003 J 12** είναι ένας φυσικός δορυφόρος του πλανήτη Δία και είναι ο δεύτερος μικρότερος γνωστός φυσικός δορυφόρος του Ηλιακού μας συστήματος, καθώς η μέση ακτίνα του είναι περίπου 0,5 χλμ. Ανακαλύφθηκε από το Πανεπιστήμιο της Χαβάης, το οποίο διευθύνεται από τον Σκοτ Σέπαρντ, το 2003.

Ο **S/2003 J 12** έχει διάμετρο περίπου 1 χλμ, και περιστρέφεται γύρω από τον Δία σε μέση απόσταση 17.883.000 χιλιομέτρων σε 489,72 μέρες. Έχει κλίση 143 μοίρες προς την εκλειπτική και 143 μοίρες προς τον ισημερινό του Δία, σε μια ανάδρομη κατεύθυνση με εκκεντρότητα 0,4920.

Είναι ο εσώτατος από τους εξώτερους ακανόνιστου σχήματος και οπισθοδρομικούς φυσικούς δορυφόρους του **Δία** και δεν φαίνεται να ανήκει σε κάποια συντροχιακή ομάδα φυσικών δορυφόρων του Δία, γεγονός που τον καθιστά πολύ ενδιαφέρον.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Βάσια Παναγοπούλου

Η **Βάσια Παναγοπούλου** (Μυτιλήνη, 6 Οκτωβρίου 1966) είναι Ελληνίδα ηθοποιός

## Βιογραφία
Μόλις τελείωσε το σχολείο, μετακόμισε στην Αθήνα για να σπουδάσει υποκριτική. Είναι απόφοιτη της Δραματικής Σχολής Αθηνών του Γιώργου Θεοδοσιάδη (1985).

H πρώτη της εμφάνιση στο θέατρο ήταν στο έργο "Και τώρα πάλι ...αμόκ". Ακολούθησε το "Καρυδιές στην πέτρινη γη" του Ε. Αβέρωφ-Τοσίτσα. Στη συνέχεια κυρίως ως θιασάρχης, πρωταγωνίστησε στα έργα: “Χειροκροτήματα” της Μαίρης Ορ (Εύα, σκην. Μίνως Βολανάκης, θέατρο Αλίκη), “Το τραγούδι μας”  του Κηθ Γουοτερχάουζ (Άντζι, σκην. Νεντ Σέρινγκ, θέατρο Μουσούρη), “Το νου σου στην Αμέλια” του Ζωρζ Φεντώ (Αμέλια, σκην. Γώργος Κιμούλης, θέατρο Μουσούρη), “Δε θα τα πάρεις μαζί σου” των Μος Χαρτ – Τζώρτζ Κάουφμαν (Άλις, σκην. Πέρης Μιχαηλίδης, θέατρο Ιλίσια), “Χορεύοντας στη Λουνάσα” του Μπράιαν Φρίελ (Κρις, σκην. Γιώργος Θεοδοσιάδης, θέατρο Βικτώρια), “Οι αθεράπευτοι” του Κρίστοφερ Ντουράνγκ (Προύντενς, σκην. Πέρης Μιχαηλίδης, θέατρο Ακάδημος), “Κι εγώ σ’αγαπώ” του Νταγκ Λούσι (Ρος, σκην. Πέρης Μιχαηλίδης, θέατρο Αχίλλειον), “Φήμες” του Νιλ Σάιμον (Κρις, σκην. Πέρης Μιχαηλίδης, θέατρο Γκλόρια) και στο “Επάγγελμα της κυρίας Γουόρεν” (Βίβη Γουόρεν, σκην. Ανδρέας Βουτσινάς, θέατρο Ορφέας). Έχει σκηνοθετήσει πλήθος θεατρικών έργων, όπως το "Δρόμος Μακρύς", το "Ημερολόγιο της Άννας Φράνκ", το "Χαμάμ Γυναικών". Ενώ έχει μεταφράσει πλήθος έργων όπως "Το τραγούδι μας", το "Corpus Christi", το "Bam Bam", το "Πετάει Πετάει" και τις " Φήμες".

Συνεργάστηκε με το Κρατικό Θέατρο Βορείου Ελλάδος στην τριλογία "Το πένθος ταιριάζει στην Ηλέκτρα του Ευγένιου Ο'Νηλ. Στον κινηματογράφο έπαιξε, μεταξύ άλλων, στις ταινίες "Ο Μελισσοκόμος" και "Το μετέωρο βήμα του πελαργού" του Θεόδωρου Αγγελόπουλου κ.ά.

Πρωταγωνίστησε στις τηλεοπτικές σειρές: "Το πάθος", "Τα λιονταράκια του κυρ Ηλία", "Το κεφάλι της γάτας", "Το θέατρο της Δευτέρας", "Δίψα", "Μαύρη Χρυσαλίδα", "Οι τελευταίοι εγγονοί", "Επιθυμίες", "Μια αγάπη μια ζωή", "Έρωτας", "Κάρμα" κ.ά.

Από το 2009 είναι καλλιτεχνική διευθύντρια της Θεατρικής Σκηνής Ανδρέας Βουτσινάς.

Από το 2012 είναι ιδιοκτήτρια του Πολυχώρου και Θεάτρου Χυτήριο αλλά και του Θεάτρου Alhambra. Γι' αυτό έχει ασχοληθεί πολλά χρόνια με τις θεατρικές επιχειρήσεις.

Επίσης, είναι κήρυκας Εθελοντισμού για τα Special Olympics Hellas 2011.

Υπήρξε σύζυγος του σκηνοθέτη Απόστολου Δοξιάδη, με τον οποίο απέκτησε μία κόρη και του τηλεοπτικού επιχειρηματία Θεοφάνη Συναδινού, με τον οποίο απέκτησε δύο παιδιά.

## Ταινίες

## Παραπομπές


## Εξωτερικοί σύνδεσμοι
* Φωτογραφικό Υλικό - Έργα
* 

Κατηγορία:Ηθοποιοί-επέκταση
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κύπελλο Σλοβενίας (ποδόσφαιρο ανδρών)

Το **Κύπελλο Σλοβενίας ** (σλοβενικά: *Pokal Hervis*) διοργανώνεται από την Ποδοσφαιρική Ομοσπονδία της χώρας. Ξεκίνησε τη σεζόν 1991-92 και αποτελεί την κορυφαία ποδοσφαιρική διοργάνωση κυπέλλου στη Σλοβενία. Ως το 1991 οι ομάδες της χώρας μετείχαν στο Κύπελλο ποδοσφαίρου Γιουγκοσλαβίας, χωρίς ιδιαίτερες διακρίσεις. Μόνο μία φορά, το 1970, η κορυφαία ομάδα της χώρας, η ΝΚ Ολίμπια, έφτασε ως τον τελικό.

## Τελικοί

* **Σημείωση**: «ε.ε.γκολ»: νίκη με το επί πλέον γκολ εκτός έδρας

## Τίτλοι ανά σύλλογο

Σ
Κατηγορία:Ποδοσφαιρικές διοργανώσεις Σλοβενίας
Πρωτάθλημα ποδοσφαίρου Σλοβενίας

thumb|130px|Παλαιό λογότυπο

Το **Πρωτάθλημα Σλοβενίας** (σλοβενικά: *Prva Slovenska nogometna liga - 1. SNL*), γνωστή και ως *PrvaLiga Telekom Slovenije* για εμπορικούς λόγους, διοργανώνεται από την Ποδοσφαιρική Ομοσπονδία Σλοβενίας (NZS). Το διάστημα 2001-12 την ευθύνη της διοργάνωσης είχε η Združenje 1. SNL. Ξεκίνησε την περίοδο 1991-92 και αποτελεί την κορυφαία ποδοσφαιρική διοργάνωση στη Σλοβενία.

Ως το 1991 οι ομάδες της χώρας μετείχαν στο τοπικό πρωτάθλημα (*Slovenian Republic Football League* - *Slovenska republiška nogometna liga*). Οι δύο καλύτερες, Ολίμπια Λιουμπλιάνα και ΝΚ Μάριμπορ, μετείχαν ανελλιπώς στο Πρωτάθλημα Γιουγκοσλαβίας, χωρίς ιδιαίτερες διακρίσεις, αφού ποτέ δεν τερμάτισαν στην πρώτη τριάδα.

## Στοιχεία
μικρογραφία|Στιγμιότυπο από τους πανηγυρισμούς της Μάριμπορ μετά την ένατη κατάκτηση του Πρωταθλήματος Σλοβενίας την σεζόν 2010-2011.
Στο Α’ Κατηγορία ποδοσφαίρου της Σλοβενίας μετέχουν 10 ομάδες. Η αγωνιστική σεζόν τυπικά ξεκινά τον Ιούλιο και λήγει τον Μάιο. 

Συνολικά 45 ομάδες έχουν αγωνιστεί στην κατηγορία και 9 εξ αυτών έχουν καταφέρει να κατακτήσουν το τίτλο του πρωταθλητή. 

Πολυνίκης του θεσμού είναι η Μάριμπορ με 16 πρωταθλήματα και η οποία κατέχει και το ρεκόρ συνεχόμενων κατακτήσεων με σερί 7 πρωταθλημάτων (1997-2003). Ακολουθούν οι Ολίμπια και Γκοριτσά με 4 πρωταθλήματα εκάστη. 

## Πρωταθλητές

* 1991-92: Ολίμπια
* 1992-93: Ολίμπια
* 1993-94: Ολίμπια
* 1994-95: Ολίμπια
* 1995-96: Γκόριτσα
* 1996-97: Μάριμπορ
* 1997-98: Μάριμπορ
* 1998-99: Μάριμπορ
* 1999-2000: Μάριμπορ
* 2000-01: Μάριμπορ
* 2001-02: Μάριμπορ
* 2002-03: Μάριμπορ
* 2003-04: Γκόριτσα
* 2004-05: Γκόριτσα
* 2005-06: Γκόριτσα
* 2006-07: Ντομζάλε
* 2007-08: Ντομζάλε
* 2008-09: Μάριμπορ
* 2009-10: Κόπερ
* 2010-11: Μάριμπορ
* 2011-12: Μάριμπορ
* 2012-13: Μάριμπορ
* 2013-14: Μάριμπορ
* 2014-15: Μάριμπορ
* 2015-16: Ολίμπια  
* 2016-17: Μάριμπορ
* 2017-18: Ολίμπια  
* 2018-19: Μάριμπορ
* 2019-20: Τσέλιε
* 2020-21: Μούρα
* 2021-22: Μάριμπορ
* 2022-23: Ολίμπια  
* 2023-24: Τσέλιε

## Τίτλοι ανά σύλλογο

## Εξωτερικοί σύνδεσμοι
* Επίσημη ιστοσελίδα
* Βαθμολογία, πρόγραμμα, αποτελέσματα, στατιστικά 2017/18

Σλοβενια
Κατηγορία:Ποδοσφαιρικές διοργανώσεις Σλοβενίας
Κατηγορία:Ανώτατα εθνικά ποδοσφαιρικά πρωταθλήματα
Ενωμοτία

thumb|right|200px|Ενωμοτία Σπαρτιατών με 36 άνδρες (ο Ενωμοτάρχης κρατάει εδώ μαύρη ασπίδα) 
**Ενωμοτία** ονομαζόταν η μικρότερη στρατιωτική υποδιαίρεση της Φάλαγγας των αρχαίων Ελλήνων. Οι Σπαρτιάτες χρησιμοποιούσαν δύναμη 36 πολεμιστών, ενώ οι άλλες πόλεις χρησιμοποιούσαν δύναμη 25 έως 32 πολεμιστών.

Η ετυμολογία προέρχεται από τις λέξεις **ἐν-ώμοτος** που σημαίνει *έχω δώσει όρκο*, και η επεξήγηση είναι ότι οι πολεμιστές έδιναν όρκο υπηρεσίας πριν καταταχθούν στην φάλαγγα. Αρχηγός της ενωμοτίας ήταν ο **Ενωμοτάρχης** (ἐνωμόταρχος).

thumb|left|170px|Ενωμοτία 25 ανδρών (ενωμοτάρχης = μαύρη ασπίδα, Ουραγός = πράσινη ασπίδα)
Η δύναμη της ενωμοτίας δεν είναι ακριβώς γνωστή, γι´αυτό και οι μελετητές καταφεύγουν σε αριθμητικές συγκρίσεις των πηγών. Είναι γνωστό ότι η αμέσως μεγαλύτερη υποδιαίρεση λεγόταν πεντηκοστύς και αποτελείτο από δύο ενωμοτίες. Άρα η ενωμοτία αρχικά πρέπει να αποτελείτο από δύναμη 25 ανδρών παρατεταγμένους σε τρεις ζυγούς οκτώ πολεμιστών. Στην δεξιά πτέρυγα πρέπει να ήταν ο ενωμοτάρχης, ενώ ο 25ος άνδρας θα ήταν μάλλον ένας παλαίμαχος οπλίτης και γι' αυτό έμπειρος πολεμιστής, ο οποίος επέβλεπε την παράταξη και ονομαζόταν **ουραγός**. Αργότερα πιθανώς η δύναμη της ενωμοτίας να μειώθηκε στους 24 άνδρες αφού καταργήθηκε ο ουραγός, ή να αυξήθηκε στους 32 άνδρες, ενώ η φάλαγγα υποδιαιρέθηκε σε δύο ζυγούς από 12 άνδρες ή τρεις με ζυγούς από οκτώ άνδρες.

Οι Σπαρτιάτες διέκριναν οκτώ κλάσεις (ηλικίες) πολιτών και κατάρτιζαν τις ενωμοτίες από πέντε πολίτες από κάθε κλάση.

## Παραπομπές

## Πηγές
* Θουκυδίδης, Ο Πελοποννησιακός πόλεμος, V,68
* Ξενοφών, Ελληνικά, VI,4,12
* Ξενοφών, Λακεδαιμονίων Πολιτεία, V und XI,8

## Βιβλιογραφία
* Peter Connolly, Greece and Rome at war, London 1981
* Victor Davis Hanson, Der Krieg in der griechischen Antike, o.O. 2001 (London 1999)
* Menge-Güthling, Langenscheidts Großwörterbuch Griechisch-Deutsch mit Etymologie, Berlin 1973
* Der Kleine Pauly

Κατηγορία:Στρατιωτικοί σχηματισμοί
Πεντηκοστύς

thumb|right|250px|Πεντηκοστύς δυνάμεως 50 ανδρών<br />(ουραγός = πράσινη ασπίδα,<br />Ενωμοτάρχης = μαύρη ασπίδα,<br />πεντηκοντάρχης = κίτρινη ασπίδα,<br />οπλίτης = μπλε ασπίδα)
**Πεντηκοστύς** ονομάζονταν στην αρχαία Ελλάδα πολεμικό σώμα δυνάμεως 50 ανδρών, το οποίο αποτελούσε υποδιαίρεση της Φάλαγγας. 

Αποτελείτο από δύο ενωμοτίες. Αρχηγός τους ήταν ο πεντηκοντάρχης. Δυο πεντηκοστίες αποτελούσαν έναν λόχο.
Ανάλογα με την δύναμη των επιμέρους ενωμοτιών η δύναμη της πεντικοστύς κυμαινόταν από 50 ως 72 πολεμιστές. Οι Σπαρτιάτικες πεντηκοστίες είχαν δύναμη 72 ανδρών. 

## Παραπομπές σημειώσεις


## Βιβλιογραφία
* Peter Connolly, Greece and Rome at war, London 1981 
* Victor Davis Hanson, Der Krieg in der griechischen Antike, o.O. 2001 (London 1999) 
* Menge-Güthling, Langenscheidts Großwörterbuch Griechisch-Deutsch mit Etymologie, Berlin 1973 
* Wilhelm Gemoll, Schul und Handwörterbuch Griechisch-Deutsch, 9.te Auflage

Κατηγορία:Στρατιωτικοί σχηματισμοί της αρχαίας Ελλάδας
Private Practice

Το ***Private Practice*** είναι αμερικάνικη ιατρική δραματική σειρά που δημιουργήθηκε από τη Σόντα Ράιμς. Πρόκειται για spin-off της σειράς *[[Grey's Anatomy]]*. Η σειρά ακολουθεί τη ζωή της Dr. Addison Montgomery όταν φεύγει από το Seattle Grace Hospital και πηγαίνει στο Λος Άντζελες για να εργαστεί σε ιδιωτικό ιατρείο. Στη σειρά πραγματοποιήθηκαν γκεστ εμφανίσεις από χαρακτήρες του *Grey's Anatomy*. Η σειρά έκανε πρεμιέρα στην Αμερική στις 26 Σεπτεμβρίου του 2007 από το κανάλι ABC και ολοκληρώθηκε στις 22 Ιανουαρίου του 2013.

## Επισκόπηση

## Καστ και Χαρακτήρες

## Περιλήψεις Επεισοδίων
### Κύκλος 1: 2007
Η πρώτη σεζόν ασχολείται με τη μετάβαση της Addison από το Σιάτλ στο Λος Άντζελες και την προσπάθεια της να προσαρμοστεί σε ένα πολύ διαφορετικό περιβάλλον, στο ιδιωτικό ιατρείο. Επίσης ασχολείται με τις σχέσεις των συνεργατών της και με τους καινούργιους της συνεργάτες. Η πρώτη σεζόν αποτελείται από 9 επεισόδια, τα οποία προβλήθηκαν στην Αμερική από τις 26 Σεπτεμβρίου το 2007 έως τις 5 Δεκεμβρίου το 2007.

### Κύκλος 2: 2008-2009

### Κύκλος 3: 2009-2010

## Κυκλοφορία DVD

## Παγκόσμια Μετάδοση

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της ShondaLand
Κατηγορία:Τηλεοπτικές σειρές των ABC Studios
Κατηγορία:Δραματικές σειρές
Κατηγορία:Τηλεοπτικές σειρές της American Broadcasting Company
Βοιωτικό κράνος

Το **βοιωτικό κράνος** ήταν ιδιόμορφος τύπος πολεμικού εξαρτήματος που γνώρισε μεγάλη διάδοση τον 4ο και τον 3ο αι. π.Χ.

Το χρησιμοποιούσαν κυρίως οι αρχαίοι Έλληνες ιππείς. Ο Ξενοφών συνιστά τη χρήση του βοιωτικού κράνους λόγω του ευρέος οπτικού πεδίου που επιτρέπει στον πολεμιστή, ιδίως την ώρα της μάχης. Στο πεζικό δεν ήταν πολύ διαδεδομένο, εκτός από τους Βοιωτούς που το φορούσαν και από τους οποίους πήρε και το όνομά του.

Το κράνος είναι κατασκευασμένο από μπρούντζο και θυμίζει καπέλο με ανασηκωμένο περίγυρο. Εικόνες της ελληνιστικής εποχής δείχνουν πως τα κράνη αυτά ήταν βαμμένα με χρώματα, είχαν εγχάρακτες διακοσμήσεις και ήταν διακοσμημένα με αλογοουρές. Εικόνες βρίσκουμε επίσης σε νομίσματα του βασιλιά της Βακτρίας Ερμαίου.


Boeotian helmet, 4th century BC.jpg|Βοιωτικό κράνος, 4ος αιώνας π.Χ.
Macedonian Army Thessalian.jpg|Θεσσαλός ιππέας από την Σαρκοφάγο του Αλέξανδρου που φέρει βοιωτικό κράνος


## Δείτε επίσης
* Κορινθιακό κράνος
* Χαλκιδικό κράνος
* Αττικό κράνος
* Περικεφαλαία

## Παραπομπές


Κατηγορία:Κράνη (τέχνεργα)
Κύπελλο Σερβικής Δημοκρατίας (ποδόσφαιρο ανδρών)

Το **Κύπελλο ποδοσφαίρου Σερβικής Δημοκρατίας** (σερβ.: Куп Републике Српске у фудбалу) διοργανώνεται από την Ποδοσφαιρική Ένωση της Σερβικής Δημοκρατίας της Βοσνίας. Ξεκίνησε τη σεζόν 1993-94 όταν οι Σέρβοι της Βοσνίας δημιούργησαν την αυτόνομη Σερβική Δημοκρατία στη Βοσνία και Ερζεγοβίνη. Παρά το ότι από την περίοδο 1999-2000 οι ομάδες της Σερβικής Δημοκρατίας παίρνουν μέρος στο Κύπελλο Βοσνίας-Ερζεγοβίνης, αφού η περιοχή αποτελεί συνιστώσα του κράτους της Βοσνίας-Ερζεγοβίνης, η τοπική ποδοσφαιρική ομοσπονδία συνεχίζει να διοργανώνει το θεσμό.

## Τελικοί

* **Σημείωση**: «ε.ε.γκολ»: νίκη με το επί πλέον γκολ εκτός έδρας

## Εξωτερικοί σύνδεσμοι
* 

Κύπελλο
Κατηγορία:Σερβική Δημοκρατία της Βοσνίας
Σ
Λόχος

**Λόχος** ονομάζεται μια τακτική υποδιαίρεση του στρατεύματος. Τον όρο αυτό τον συναντούμε από την αρχαία Ελλάδα μέχρι σήμερα. 

Αν και ετυμολογικά η λέξη προέρχεται από τον αρχαίο ελληνικό όρο που σημαίνει αιφνιδιαστική επίθεση και αιφνιδιαστικά ορμώντα πολεμιστή, ο όρος χρησιμοποιήθηκε με την έννοια του πολεμικού σώματος, όπως την συναντούμε, π.χ., στον Ιερό Λόχο των Θηβών.

## Ιστορική εξέλιξη
Κατά την διάρκεια της ιστορικής εξέλιξης της πολεμικής τέχνης των αρχαίων Ελλήνων από την εποχή των πρώτων φυλών έως την εποχή που άκμασε ο πολιτισμός, συναντούμε τον λόχο ως οργανωμένη δύναμη που κυμαίνεται ανάλογα με την πόλη από 100 έως 640 πολεμιστές. Ο Ξενοφών στο κείμενό του *[[Κύρου Ανάβασις]]* τον περιγράφει αναλυτικά, όπως θα πρέπει να ήταν στην Σπάρτη του 5ου αι. π.Χ.

### Ο Λόχος στην Σπάρτη
Σύμφωνα με τον Ξενοφώντα, στους Σπαρτιάτες ο Λόχος είχε δύναμη 640 πολεμιστών, αποτελείτο από 4 πεντηκοστύες 160 ανδρών η κάθε μία, ενώ η πεντηκοστύς είχε τέσσερις ενωμοτίες από 40 άνδρες η κάθε μια. 

Δύο λόχοι σχημάτιζαν μια μόρα, που την διοικούσε ο πολέμαρχος. Ο στρατός των Σπαρτιατών διατηρούσε 6 μόρες. Διοικητής του λόχου ήταν ο λοχαγός. 

Οι Σπαρτιάτες διέκριναν οκτώ κλάσεις (ηλικίες) πολιτών και κατάρτιζαν τις ενωμοτίες αν ήταν δυνατόν από πέντε πολίτες από κάθε κλάση. Σε περίπτωση όμως που οι κλάσεις είχαν εξασθενήσει λόγω πολέμου ή κακουχιών, η δύναμη των ενωμοτιών ήταν μικρότερη, και επακολούθως μικρότεη ήταν και η συνολική δύναμη των λόχων και των μορέων.

Συνήθως, όμως, συναντούμε 300 άνδρες ως δύναμη του λόχου, όπως π.χ. στον Ιερό Λόχο των Θηβών, ή στην μάχη των Θερμοπυλών ή στην μάχη των 300 μεταξύ Άργους και Σπάρτης το 546 π.Χ. 

Η δύναμη αυτή του λόχου επέτρεπε την διάταξη κατά τέτοιον τρόπο, ώστε να σχηματίζεται αμυντική πρόσοψη περίπου 40 ασπίδων ή ζυγών και οκτώ σειρών, σχηματίζοντας έτσι την μικρότερη δυνατή φάλαγγα.

## Ο Λόχος στο Βυζάντιο
Στον Βυζαντινό στρατό, λόχος γενικά ονομάζονταν ο τρόπος διάταξης των στρατευμάτων σε βάθος. Ήταν μικρή υποδιαίρεση που αποτελείτο από οκτώ πολεμιστές, εκ των οποίων ένας ήταν ο λοχαγός. Κοιμόντουσαν όλοι μαζί στο ίδιο κατάλυμα ή στην ίδια σκηνή.

## Παραπομπές


Κατηγορία:Στρατιωτικοί σχηματισμοί της αρχαίας Ελλάδας
Κατηγορία:Στρατιωτικοί σχηματισμοί της Ελλάδας
Κατηγορία:Αρχαιοελληνική στρατιωτική ορολογία
Μόρα (στρατιωτική μονάδα)

**Μόρα** ήταν η μεγαλύτερη σε δύναμη ανδρών τακτική υποδιαίρεση του στρατού των Σπαρτιατών. Υπάρχουν σχετικές  αναφορές από τον 5ο ως τον 4ο αι. π.Χ.

Σύμφωνα με τον Ξενοφώντα η Μόρα υποδιαιρείτο σε τέσσερις λόχους από δύο πεντηκιστύες ο κάθε λόχος και δύο ενωμοτίες η κάθε πεντηκοστύς. Αν υποθέσουμε ότι η κάθε ενωμοτία κατά μέσον όρο είχε δύναμη 40 πολεμιστών, τότε η συνολική δύναμη της Μόρας πρέπει να ανέρχονταν στους 640 πολεμιστές. Στις αρχαίες πηγές βρίσκουμε αναφορές και για 500, 600, ακόμα και 900 πολεμιστές, ενώ σύγχρονοι αρχαιολόγοι πιστεύουν ότι η δύναμη της μόρας κατά καιρούς μπορεί να έφτανε και τους 1024 ή 1280 άνδρες.

Πρώτη αναφορά Μόρας έχουμε στον Ξενοφώντα, ενώ μέχρι τότε ο Λόχος ήταν η μεγαλύτερη σε δύναμη τακτική υποδιαίρεση του στρατού των Σπαρτιατών. Στο κείμενό του για την Μάχη της Μαντινείας (418 π.Χ.) γράφει ότι ο στρατός των Σπαρτιατών αποτελείτο από λόχους δυνάμεως 512 πολεμιστών. Είναι όμως πιθανόν, ο Ξενοφώντας να μην είχε μυηθεί αρκετά στην πολεμική τέχνη των Σπαρτιατών, αφού ήταν Αθηναίος.

Ο διοικητής της Μόρας έφερε τον βαθμό του πολέμαρχου. Ο στρατός των Σπαρτιατών διατηρούσε έξι Μόρες. Κάθε μόρα αποτελείτο από έναν πολέμαρχο, τέσσερις λοχαγούς, οκτώ πεντηκοντάρχες και δέκα έξι ενωμοτάρχες. 

Εκτός από αυτούς υπήρχαν και οι Νεοδαμώδεις οι Είλωτες και οι πολεμιστές του Βρασίδα. Οι άλλες μονάδες των μισθοφόρων, του στρατού της συμμαχίας και οι ελαφρά οπλισμένοι δεν ονομάζονταν Μόρες. 

Για τελευταία φορά συναντάμε τις Μόρες στην Μάχη των Λεύκτρων όπου οι Σπαρτιάτες ηττήθηκαν από τους Θηβαίους. Από κει και πέρα δεν ξανασυναντώνται Μόρες. Ο Λόχος είναι πλέον η μεγαλύτερη σε δύναμη τακτική μονάδα του στρατού.

## Παραπομπές


## Βιβλιογραφία
* J. F. Lazenby: *The Spartan army*. Warminster 1985.
* Lukas Thommen: *Sparta*. Stuttgart 2003.
* 

Κατηγορία:Σπαρτιατικός στρατός
Κατηγορία:Στρατιωτικοί σχηματισμοί της αρχαίας Ελλάδας
Κατηγορία:Αρχαιοελληνική στρατιωτική ορολογία
Αττικό κράνος

thumb|right|200px|Τελετουργικό κράνος αττικού ρυθμού. Νότιος Ιταλία, περ. 300 π.Χ.

Το **αττικό κράνος** έλκει την καταγωγή του από την κλασική Ελλάδα και γνώρισε μεγάλη διάδοση στην Ιταλία της ελληνιστικής εποχής και στη Ρωμαϊκή Αυτοκρατορία.

Το σχήμα του έμοιαζε με αυτό του χαλκιδικού κράνους, αν εξαιρέσουμε το ότι άφηνε απροστάτευτη την μύτη. Στην Ελλάδα δεν γνώρισε την ίδια επιτυχία όπως το κορινθιακό κράνος ή το φρυγικό κράνος. Στην τέχνη επικράτησε ως το κατεξοχήν κράνος των αρχαίων στρατηγών, αυτοκρατόρων και πραιτοριανών. 

## Δείτε επίσης
*Χαλκιδικό κράνος
*Βοιωτικό κράνος
*Κορινθιακό κράνος
*Περικεφαλαία

## Παραπομπές


Κατηγορία:Κράνη (τέχνεργα)
Φιλεμόν Γιανγκ

Ο **Φιλεμόν Γιανγκ** (Philémon Yunji Yang, 14 Ιουνίου 1947-) είναι πολιτικός από το Καμερούν και πρωθυπουργός της χώρας από τις 30 Ιουνίου του 2009 έως τις 4 Ιανουαρίου 2019. Υπηρέτησε στην κυβέρνηση προηγουμένως από το 1975 ως το 1984 και έπειτα ως πρεσβευτής του Καμερούν στον Καναδά, από το 1984 ως το 2004. Όπως και ο προκάτοχός του, Εφρέμ Ινονί, είναι Αγγλόφωνος.

## Προσωπική ζωή και εκπαίδευση
Γεννήθηκε στην Ζικετέμ-Οκού, του διαμερίσματος Μπούι στη Βορειοδυτική Επαρχία, το 1947.
Ακολούθησε Νομικές σπουδές στο πανεπιστήμιο της Γιαουντέ και έγινε εισαγγελέας στο Εφετείο της Μπουέα τον Ιανουάριο του 1975.

## Πολιτική και διπλωματική καριέρα
Στη συνέχεια διορίστηκε υφυπουργός εδαφικής διοίκησης στις 30 Ιουνίου του 1975 και έπειτα υπουργός αρμόδιος για τα ορυχεία και τα ενεργειακά ζητήματα στις 8 Νοεμβρίου του 1979.  Παρέμεινε υπουργός ως το 1984.

Έπειτα έγινε πρεσβευτής (από το 1995 Ύπατος Αρμοστής) του Καμερούν στον Καναδά στις 23 Οκτωβρίου του 1984, θέση στην οποία έμεινε επί 20 έτη. Επίσης υπηρέτησε ως πρύτανης του Διπλωματικού Σώματος στον Καναδά επί σχεδόν 10 χρόνια. Απολάμβανε το σεβασμό της αφρικανικής κοινότητας στην Οτάβα.Κατά τη θητεία του στον Καναδά μερίμνησε για την αποστολή περισσότερης εξωτερικής βοήθειας προς τη χώρα του.

Το 2004 αποχώρησε από πρεσβευτής στον Καναδά και στις 8 Δεκεμβρίου του 2004 διορίστηκε πρώτος βοηθός γενικού γραμματέα της Προεδρίας με το βαθμό του υπουργού. Αποχώρησε από την Οτάβα στις 17 Δεκεμβρίου και ανέλαβε βοηθός γενικός γραμματέας της Προεδρίας στις 21 Δεκεμβρίου . Στη θέση αυτή παρέμεινε ως το 2009.

Τον Μάρτιο του 2024, ο Philémon Yang ορίζεται υποψήφιος της Αφρικής για την προεδρία της 79ης συνόδου της Γενικής Συνέλευσης των Ηνωμένων Εθνών.

## Πρωθυπουργός
Στις 30 Ιουνίου του 2009 ο πρόεδρος Μπιγιά διόρισε τον Γιανγκ στην πρωθυπουργία, για να αντικαταστήσει τον αποπεμφθέντα Εφρέμ Ινονί. Ο ανασχηματισμός ήταν ο πιο σαρωτικός από το διορισμό του Ινονί στην πρωθυπουργία. Ο ίδιος ο πρόεδρος ανακοίνωσε στο κρατικό ραδιόφωνο ότι 12 υπουργοί είχαν απολυθεί, μεταξύ των οποίων ο Ινονί και ο υπουργός άμυνας. Πιστεύεται ότι η δημόσια κατακραυγή για τις αυξημένες τιμές στα τρόφιμα και η κυβερνητική διαφθορά, σε συνδυασμό με τις προσπάθειες του Μπιγιά να εξασφαλίσει υποστήριξη για τις επόμενες προεδρικές εκλογές είχαν αποτέλεσμα την αποπομπή της κυβέρνησης. Ο Ινονί θα εξασφάλιζε οικονομική βοήθεια ύψους 140 εκατομμυρίων δολαρίων από το Διεθνές Νομισματικό Ταμείο. 

## Παραπομπές


Κατηγορία:Πρωθυπουργοί του Καμερούν
Κρίστιανσουντ

thumb|right|100px|Έμβλημα.
Το **Κρίστιανσουντ** (νορβηγικά: Kristiansund) είναι πόλη και δήμος στη βορειοδυτική ακτή της Νορβηγίας, στην περιοχή Nordmøre του νομού Møre og Romsdal. Ανακηρύχθηκε επίσημα πόλη-δήμος το 1742. Η πόλη έχει 22.661 κατοίκους και το μεγαλύτερο μέρος της είναι αναπτυγμένο επάνω σε τρία νησιά.

## Παραπομπές


## Εξωτερικοί σύνδεσμοι
* 

Κριστιανσουντ
Φραντσέσκο Ρέντι

Ο **Φραντσέσκο Ρέντι** (*Francesco Redi*, Αρέτσο, 18 Φεβρουαρίου 1626 - Πίζα, 1 Μαρτίου 1697) ήταν Ιταλός ιατρός. Είναι περισσότερο γνωστός για μια σειρά από πειράματα που εξέδωσε το 1668 ως *Experienza Intorno all Generazione degl'Insetto* (*Πειράματα πάνω στην Δημιουργία των Εντόμων*) το οποίο θεωρείται το πρώτο βήμα στην κατάρριψη της αυτόματης γένεσης - θεωρίας που είναι γνωστή και ως Αριστοτέλεια αβιογένεση. Την εποχή του η επικρατούσα άποψη ήταν ότι τα σκουλήκια θα δημιουργούνταν από το σάπιο κρέας.

## Πείραμα
Στο πείραμά του ο Ρέντι χρησιμοποίησε 6 βάζα, τα οποία χώρισε σε δύο ομάδες των τριών. Στο πρώτο βάζο κάθε ομάδας έβαλε ένα άγνωστο αντικείμενο, στο δεύτερο ένα νεκρό ψάρι και στο τρίτο ένα ωμό κομμάτι κρέατος. Την πρώτη ομάδα την κάλυψε με πολύ λεπτή γάζα έτσι ώστε να μπορεί να περάσει μέσα μόνο αέρας, ενώ άφησε τα βάζα της δεύτερης ομάδας ανοιχτά. Μετά από αρκετές μέρες στα ανοιχτά βάζα εμφανίστηκαν σκουλήκια καθώς οι μύγες μπορούσαν να μπουν μέσα, στα κλειστά βάζα όμως δεν εμφανίστηκαν. 

Συνέχισε τα πειράματα πιάνοντας τα σκουλήκια και περιμένοντας να μεταμορφωθούν, πράγμα που γινόταν καθώς μετατρέπονταν σε μύγες. Ακόμα, όταν έβαζε νεκρές μύγες ή σκουλήκια σε σφραγισμένα βάζα με νεκρά ζώα ή κρέας, δεν εμφανίζονταν σκουλήκια, αλλά όταν έκανε το ίδιο πείραμα με ζωντανές μύγες, εμφανίζονταν.

Ο Ρέντι ήταν και ποιητής, με γνωστότερο έργο του το *Ο Βάκχος στην Τοσκάνη*.Ένας κρατήρας στον Άρη έχει ονομαστεί προς τιμήν του.

## Παραπομπές


## Εξωτερικοί σύνδεσμοι
* 
* Λήμμα: Φραντσέσκο Ρέντι στην Καθολική Εγκυκλοπαίδεια
* ''Experiments on the Generation of Insects'', αγγλική μετάφραση της 5ης έκδοσης (1688)
* Bacchus in Tuscany, μετάφραση του έργου του στα αγγλικά

Κατηγορία:Ιταλοί ιατροί
Κατηγορία:Ιταλοί ποιητές
Κατηγορία:Εμπειριστές
Προμηθέας (δορυφόρος)

Ο **Προμηθέας** () είναι δορυφόρος του πλανήτη Κρόνου. Πήρε το όνομά του από τον Τιτάνα Προμηθέα της ελληνικής μυθολογίας . Η άλλη του σημερινή ονομασία είναι **Κρόνος XVI** (Saturn XVI), ενώ η αρχική προσωρινή ονομασία που του είχε δοθεί ήταν **S/1980 S 27** . Ο Προμηθέας αποτελεί, μαζί με την Πανδώρα, δορυφόρο βοσκό του Δακτυλίου F του Κρόνου. Έχει πολύ επιμηκυμένο σχήμα, με διαστάσεις 136 χλμ. × 79 χλμ. × 59 χλμ. Στην επιφάνειά του υπάρχουν αρκετές κορυφογραμμές και κοιλάδες, αλλά και πολλοί κρατήρες διαμέτρου περίπου 20 μέτρων. Παρόλα αυτά έχει λιγότερους κρατήρες από την Πανδώρα, τον Ιανό και τον Επιμηθέα. Από την πολύ μικρή πυκνότητά του και από τη σχετικά υψηλή λευκαύγεια συμπεραίνουμε πως είναι ένα πολύ πορώδες παγωμένο σώμα. Ωστόσο όλες αυτές οι τιμές είναι πολύ αβέβαιες και περιμένουμε να εξακριβωθούν πλήρως. Ο Ημιάξονας τροχιάς του είναι 139.380 ± 10 χλμ. από τον Κρόνο.

Στο εσώτερο τμήμα της τροχιάς του, ο Προμηθέας αλληλεπιδρά με τον πλάτους 300 χιλιομέτρων δακτύλιο R/2004 S2, ο οποίος έχει ημιάξονα τροχιάς 138.900 χιλιόμετρα, απομακρύνοντας σωματίδια από τον δακτύλιο προς την κατεύθυνση του δακτυλίου F, ενώ μερικά κινούνται προς την κατεύθυνση του Κρόνου.

## Φωτογραφίες

Αρχείο:Prometheus - Voyager 2.jpg|
Αρχείο:PIA12593 Prometheus2.jpg| 
Αρχείο:Prometheus_12-26-09b.jpg
Αρχείο:Prometheus's effect on the F Ring.jpg|Ο Προμηθέας έλκει υλικό από τον δακτύλιο F.
Αρχείο:PIA17207-SaturnMoon-Prometheus-20151206.jpg


## Παραπομπές


## Εξωτερικοί σύνδεσμοι

* Προμηθέας από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Κατηγορία:Προμηθέας
Πάνας (δορυφόρος)

Ο **Πάνας** () είναι φυσικός δορυφόρος του πλανήτη Κρόνου, δεύτερος κοντινότερος σε αυτόν μετά τον S/2009 S 1. Πήρε το όνομά του από τον θεό Πάνα της ελληνικής μυθολογίας. Βρίσκεται στον δακτύλιο Α του Κρόνου, στο Χάσμα Ένκε.

## Ανακάλυψη
Ο Παν ανακαλύφθηκε το 1990 από τον Μαρκ Σοουόλτερ. Η ύπαρξη ενός φεγγαριού μέσα στο Χάσμα Ένκε είχε ήδη προβλεφθεί θεωρητικά από το 1985 λόγω των κυματώσεων που εμφανίζονταν στα χείλη του χάσματος, που υποδήλωναν κάποια βαρυτική διαταραχή. Το επόμενο έτος ο Μαρκ Σοουόλτερ και άλλοι προέβλεψαν με αρκετή ακρίβεια το μέγεθός του και τη θέση της τροχιάς του. Στην έρευνα που ακολούθησε χρησιμοποιήθηκαν φωτογραφίες του συστήματος του Κρόνου που είχε πάρει το Βόγιατζερ 2 καθώς και υπολογιστής που προέβλεψε την πιθανή θέση του Πάνα την ώρα που λήφθηκαν οι φωτογραφίες. Ο δορυφόρος τελικά εντοπίστηκε σε έντεκα από τις εικόνες.

Το όνομά του τού δόθηκε στις 16 Σεπτεμβρίου του 1991. Είναι επίσης γνωστός ως **Κρόνος XVIII** (Saturn XVIII, "Κρόνος 18" επειδή ήταν ο 18ος δορυφόρος του πλανήτη που ανακαλύφθηκε). Η αρχική προσωρινή ονομασία που του είχε δοθεί ήταν *S/1981 S 13* (επειδή εντοπίστηκε σε φωτογραφίες του 1981).

## Τροχιά
Η εκκεντρότητα της τροχιάς του Πάνα, εξαιτίας της απόστασής του από τον Κρόνο, είναι πολύ μικρή και η μέγιστη με την ελάχιστη απόστασή του από τον πλανήτη διαφέρουν μόνο γύρω 4 χιλιόμετρα. Η κλίση της τροχιάς του είναι επίσης πολύ μικρή και ουσιαστικά μηδέν με τα υφιστάμενα δεδομένα. Το Χάσμα Ένκε, εντός του οποίου βρίσκεται η τροχιά του Πάνα, έχει περίπου 325 χλμ. πλάτος.

## Φυσικά χαρακτηριστικά
300px|thumb|Η κορυφογραμμή στον ισημερινό του Πάνα, όπως φωτογραφήθηκε από το Κασίνι, τον Μάρτιο του 2017.
Οι επιστήμονες του Κασσίνι-Χόιχενς έχουν περιγράψει των Πάνα ως ένα δορυφόρο σε "σχήμα καρυδιού" λόγω της κορυφογραμμής που ακολουθεί τον ισημερινό του, παρόμοιας με εκείνης του δορυφόρου Άτλαντα, και διακρίνεται σε εικόνες του. Η κορυφογραμμή σχηματίστηκε από υλικό προερχόμενο από το Χάσμα Ένκε που έχει επικαθήσει πάνω στον Πάνα.

## Ο μικρός δακτύλιος του Πάνα
thumb|269px|Ο κεντρικός δακτύλιος που συμπίπτει με τροχιά του Πάνα, ο δεύτερος και ο τρίτος (εικόνα ανακάλυψής του).
Το Χάσμα Ένκε περιέχει έναν δακτύλιο που συμπίπτει με την τροχιά του Πάνα. Τα σωματίδια αυτού του δακτυλίου είναι διατεταγμένα σε σχήμα πετάλου επάνω στην τροχιά του Πάνα. Υπάρχει άλλοι δυο δακτύλιοι μέσα στο Χάσμα, που διαταράσσονται περιοδικά από το πέρασμα του Πάνα.

## Φωτογραφίες

|title=Πάνας
|lines=2
|width=206
Pan side view.jpg|Ο Πάνας μέσα στο χάσμα Ένκε. Σε αυτή τη φωτογραφία, που λήφθηκε από το Κασσίνι-Χόιχενς, διακρίνεται το σχήμα καρυδιού που έχει ο Πάνας


## Παραπομπές


## Εξωτερικοί σύνδεσμοι
* Πάνας από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου